Hos fugle, ligesom hos [[krybdyr]], udskiller [[nyre]]rne restprodukter fra [[Blodkredsløbet|blodomløbet]] og udsondrer det som [[urinsyre]], ikke [[urinstof]] eller [[ammoniak]]. Urinsyre udsondres sammen med [[fækalie]]r som halvfaste ekskrementer (fugleklatter), eftersom fugle ikke har separat [[urinblære]] eller [[urinrør]].<ref name=EhrlichD/><ref name=Tsahar/> Visse fugle, som [[kolibrier]], har dog mulighed for at udsondre størstedelen af de [[kvælstof]]holdige restprodukter som ammoniak.<ref name=Preest/> Fugle udsondrer også [[kreatin]], snarere end [[kreatinin]] hos pattedyr.<ref name = "Gill"/> Disse stoffer, ligesom [[Tarm (anatomi)|tarmenes]] udsondringer, kommer ud af fuglens [[Kloak (biologi)|kloakåbning]].<ref name=Mora/><ref name=Packard/> Kloakåbningen er en åbning som anvendes til meget: restprodukter forlader kroppen gennem den, fugle [[Parring|parrer]] sig ved at forene deres kloakåbninger, og hunner lægger æg gennem den. Desuden gylper mange fuglearter ufordøjede føderester op, hvilket oftest drejer sig om hår, fjer, knogler eller lignende.<ref name=Balgooyen/> Fuglenes [[fordøjelse]] er unik, idet de både kan have en kro (udvidelse af spiserøret) for opbevaring af føden og en [[kråse]]. Kråsen indeholder slugte sten, der anvendes til at findele føden, for at kompensere for de manglende tænder.<ref name=Gionfriddo/> De fleste fugle er stærkt tilpassede til en hurtig fordøjelse, for at understøtte flyvningen, da de derved bliver lettere.<ref name=Attenborough/> Visse [[trækfugl]]e formår desuden at formindske størrelsen af nogle af [[indvolde]]ne før trækket.<ref name=Battley/>
 
=== Åndedrætssystem ===
Geologi